กนง. คาดการเติบโตของเศรษฐกิจไทยปีนี้เป็น 3.1% ปรับลดลงจาก 3.5% - FINNOMENA
24 มี.ค. 2559

HOT NEWS DIGEST – กนง. คาดการเติบโตของเศรษฐกิจไทยปีนี้เป็น 3.1% ปรับลดลงจาก 3.5%
การปรับประมาณการการเติบโตของ GDP ครั้งนี้ ส่วนหนึ่งมาจากการปรับลดมูลค่าส่งออกในปีนี้ลง จากเดิมที่ไม่เติบโต เป็นหดตัว 0.2%
การปรับเป้าของการส่งออกแสดงให้เห็นว่าทางกนง. กังวลเรื่องการชะลอตัวของเศรษฐกิจของประเทศคู่ค้า, ความสามารถในการแข่งขันของไทย และรวมถึงค่าเงินที่แข็งค่าในช่วงที่ผ่านมา จะกระทบภาคการส่งออกไทย
กนง. ยังปรับประมาณการเงินเฟ้อทั่วไปลงอีก แสดงถึงมุมมองภาคบริโภคของประเทศไทยที่ยังไม่ฟื้นตัวดีนัก
ถึงแม้บางภาคส่วนจะโดนปรับลดประมาณการเช่นภาคการส่งออก แต่การท่องเที่ยวยังคงฟื้นตัวอย่างต่อเนื่อง
ในปีนี้ บริษัทกลุ่มที่เกี่ยวข้องกับการท่องเที่ยวน่าจะทำผลงานได้โดดเด่นเมื่อเทียบบริษัทในกลุ่มอื่นๆ
FINNOMENA รายงาน
กนง.หั่นจีดีพีปีนี้ลงเหลือ 3.1% จาก 3.5%
แหล่งข่าว : Money Channel 23 มีนาคม 2559
กนง. ลดคาดการณ์จีดีพีปีนี้เหลือโต 3.1% จากเดิม 3.5%  และส่งออกติดลบ 2% จากเดิม 0% พร้อมหั่นเป้าเงินเฟ้อลงทุกตัว  แต่ยังคงอัตราดอกเบี้ยนโยบายไว้ที่ 1.5% เพื่อรักษาขีดความสามารถในการดำเนินนโยบาย
นายจาตุรงค์ จันทรังษ์ เลขานุการ คณะกรรมการนโยบายการเงิน (กนง.) แถลงผลการประชุม กนง. ว่า มีการปรับประมาณการอัตราการขยายตัวทางเศรษฐกิจไทย (จีดีพี) ในปี 2559 ใหม่ลดลงเหลือเติบโต 3.1% จากเดิมที่คาดว่าจะขยายตัวได้ 3.5%  และจะขยายเพิ่มขึ้นเป็น 3.3% ในปี 2560
สาเหตุที่ปรับลดคาดการณ์จีดีพีในปีนี้เนื่องจาก การส่งออกลดลงมากกว่าที่ กนง. ประเมินไว้ในครั้งก่อน  ดังนั้นในการประชุมครั้งนี้ กนง. จึงปรับลดประมาณมูลค่าการส่งออกสินค้าทั้งปีนี้เป็นลบ2% จากคาดการณ์เดิม 0.0%  เนื่องจากการฟื้นตัวของเศรษฐกิจโลกยังอ่อนไหวมีความเสี่ยงไม่ฟื้นตัวตามที่คาดการณ์ไว้ และทิศทางการดำเนินนโยบายการเงินของประเทศอุตสาหกรรมหลักที่อาจแตกต่างกันมากขึ้น ส่งผลต่อเงินทุนเคลื่อนย้ายระหว่างประเทศและอัตราแลกเปลี่ยน ซึ่งในช่วงที่ผ่านมาได้ส่งผลให้เงินบาทแข็งค่ขึ้นในบางช่วง จึงไม่เอื้อต่อการฟื้นตัวของเศรษฐกิจเท่าที่ควร
  อ่านต่อได้ที่ : กนง.หั่นจีดีพีปีนี้ลงเหลือ 3.1% จาก 3.5%
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ